Løgstør Varmeværk sviner så meget at de omkringliggende virksomheder må bruge mange penge på at gøre rent. Nu har Løgstør Caravan Center fået nok. - Det kan ikke passe at man ikke kan få lov til at være her fordi de sviner mine ting. Det vil jeg ikke finde i, siger indehaver af Løgstør Caravan Center Jørn Olesen. Tilbage i begyndelsen af december skete der et udslip fra varmeværket, der betød at ISS måtte bruge tre uger på at gøre 120 campingvogne rene i Løgstør Caravan Center. Natten mellem d. 7. og 8. januar skete der så endnu et udslip, og nu kan rengørringen af campingvognene begynde forfra. Formand for Løgstør Varmeværk, Uffe Bro kan ikke udtale sig, da han ikke kender den kronkrete sag. Kommunen har nu bedt varmeværket redegøre for udslippet og samtidig sørge for at udbedre evt. fejl. Tilbage i 1993 blev Løgstør Varmeværk dømt til at betale Løgstør Caravan Center 250.000 kroner som erstatning for sodnedfald.

Referat:
Udslip fra Løgstør Varmeværk sviner så meget at naboerne nu har fået nok.